প্রশাসনের স্বেচ্ছারিতা দূর করে সুশাসন নিশ্চিত করতে জবাবদিহিতা প্রয়োজন। জবাবদিহিতা অর্থ হচ্ছে দায়িত্ববোধ অর্থাৎ নিজস্ব দায়িত্ব, কর্তব্য ও কার্যক্রম সম্পর্কে সঠিক ব্যাখ্যা দেওয়া। একটি রাষ্ট্রের শাসন বিভাগ যেমন তাদের গৃহীত সিদ্ধান্ত ও কাজের জন্য আইন বিভাগের নিকট জবাবদিহিতা করতে বাধ্য থাকে, তেমনি রাষ্ট্রের অভ্যন্তরস্থিত সংগঠন পরিচালনার জন্য এর পরিচালকের দায়বদ্ধ থাকতে হয়, জবাবদিহি করতে হয়। এরূপ জবাবদিহিতা না থাকলে প্রশাসনের কর্তা ব্যক্তিরা নিজেদের জনগণের সেবক না ভেবে প্রভু মনে করে। ফলে প্রশাসনের গতিশীলতা মন্তর হয়ে যায়, যার সুশাসন প্রতিষ্ঠায় অন্তরায়। এ কারণে রাষ্ট্রের সুশাসন প্রতিষ্ঠায় জবাবদিহিতা নিশ্চিত করা গুরুত্বপূর্ণ।